U-I-208/93
Natisni
Opravilna št.:
U-I-208/93
Datum odločitve:
10. 2. 1994
Objavljeno:
OdlUS III, 14
ECLI:
ECLI:SI:USRS:1994:U.I.208.93
Akt:
Sklep Občinske skupščine Litija o vrednosti točke za določitev višine nadomestila za uporabo stavbnega zemljišča za leto 1993 (Uradni list RS, št. 57/93)
Izrek:
Ustavno sodišče pobude ne sprejme in ne začne postopka za oceno ustavnosti izpodbijanega sklepa.
Evidenčni stavek:
Ustavno sodišče je ugotovilo, da izpodbijani odlok ne učinkuje za nazaj in zato ni v neskladju s 1. odst. 155. čl. ustave.
Geslo:
Določanje vrednosti točke za izračun nadomestila za uporabo stavbnega zemljišča.
Pravna podlaga:
Ustava, 155. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Lea Rappl, Litija
Datum vloge:
25. 11. 1993
Vrsta odločitve:
sklep
Vrsta rešitve:
nesprejem pobude
Dokument:
US16329
Dokument v PDF obliki:
U-I-208-93.pdf
113 KB
Prenesite datoteko
U-I-208/93
10/2-1994
S K L E P
Ustavno sodišče je na seji dne 10/2-1994 obravnavalo pobudo Lee Rappl iz Litije in
s k l e n i l o :
Ustavno sodišče pobude ne sprejme in ne začne postopka za oceno ustavnosti sklepa Skupščine občine Litija o vrednosti točke za določitev višine nadomestila za uporabo stavbnega zemljišča za leto 1993 (Uradni list RS, št. 57/93).
O b r a z l o ž i t e v
Potem ko je ustavno sodišče s sklepom U-I-155/93-11 dne 18/11-1993 ustavilo postopek za oceno ustavnosti in zakonitosti sklepa Izvršnega sveta Skupščine občine Litija o vrednosti točke za izračun nadomestila za uporabo stavbnega zemljišča v občini Litija za leto 1993 (Uradni list RS, št. 8/93), začet na pobudo Lee Rappl, je pobudnica vložila pobudo za oceno ustavnosti sklepa Skupščine občine Litija o vrednosti točke za določitev višine nadomestila za uporabo stavbnega zemljišča za leto 1993, z uveljavitvijo katerega je prenehal veljati navedeni sklep občinskega izvršnega sveta.
Novo pobudo je pobudnica utemeljila s tem, da izpodbijani sklep občinske skupščine, ki v 1. členu določa, da vrednost točke za izračun nadomestila za uporabo stavbnega zemljišča na območju občine Litija za leto 1993 znaša 1,2 SIT, ni v skladu z ustavo, ker učinkuje za nazaj do 1/1-1993.
Skupščina občine Litija je izpodbijani sklep sprejela na zasedanju vseh zborov dne 30/9-1993 in ga objavila v Uradnem listu RS, št. 57/93 z dne 14/10-1993. Po določbi 3. člena začne izpodbijani sklep veljati petnajsti dan po objavi v Uradnem listu RS, s tem dnem pa tudi preneha veljati že navedeni sklep Izvršnega sveta Skupščine občine Litija o vrednosti točke za izračun nadomestila za uporabo stavbnega zemljišča v občini Litija za leto 1993. Iz tega izhaja, da izpodbijani odlok občinske skupščine ne učinkuje za nazaj in zato ni v neskladju s prvim odstavkom 155. člena ustave.
Ustavno sodišče pobude ni sprejelo in ni začelo postopka na podlagi 7. člena ustavnega zakona za izvedbo ustave in 15. člena zakona o postopku pred Ustavnim sodiščem SRS (Uradni list SRS, št. 39/74 in 28/76) v naslednji sestavi: predsednik dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo s sedmimi glasovi proti enemu.
P r e d s e d n i k
dr. Peter Jambrek